CELEX: 32018R1105
Language: el
Date: 2018-08-08 00:00:00
Title: Εκτελεστικός κανονισμός (ΕΕ) 2018/1105 της Επιτροπής, της 8ης Αυγούστου 2018, για τον καθορισμό εκτελεστικών τεχνικών προτύπων όσον αφορά τις διαδικασίες και τα έντυπα για την παροχή πληροφοριών από τις αρμόδιες αρχές στην ESMA βάσει του κανονισμού (ΕΕ) 2016/1011 του Ευρωπαϊκού Κοινοβουλίου και του Συμβουλίου (Κείμενο που παρουσιάζει ενδιαφέρον για τον ΕΟΧ)

9.8.2018   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 202/1
               
            
         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2018/1105 ΤΗΣ ΕΠΙΤΡΟΠΉΣ
         της 8ης Αυγούστου 2018
         για τον καθορισμό εκτελεστικών τεχνικών προτύπων όσον αφορά τις διαδικασίες και τα έντυπα για την παροχή πληροφοριών από τις αρμόδιες αρχές στην ESMA βάσει του κανονισμού (ΕΕ) 2016/1011 του Ευρωπαϊκού Κοινοβουλίου και του Συμβουλίου
         (Κείμενο που παρουσιάζει ενδιαφέρον για τον ΕΟΧ)
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τον κανονισμό (ΕΕ) 2016/1011 του Ευρωπαϊκού Κοινοβουλίου και του Συμβουλίου, της 8ης Ιουνίου 2016, σχετικά με τους δείκτες που χρησιμοποιούνται ως δείκτες αναφοράς σε χρηματοπιστωτικά μέσα και χρηματοπιστωτικές συμβάσεις ή για τη μέτρηση της απόδοσης επενδυτικών κεφαλαίων, και για την τροποποίηση των οδηγιών 2008/48/ΕΚ και 2014/17/ΕΕ και του κανονισμού (ΕΕ) αριθ. 596/2014 (1), και ιδίως το άρθρο 47 παράγραφος 3 τρίτο εδάφιο,
         Εκτιμώντας τα ακόλουθα:
         
                     (1)
                  
                  
                     Βάσει του άρθρου 47 παράγραφος 2 του κανονισμού (ΕΕ) 2016/1011, απαιτείται από τις αρμόδιες αρχές να προσκομίζουν στην ESMA όλες τις πληροφορίες που είναι αναγκαίες για την εκτέλεση των καθηκόντων της. Για να διασφαλίζεται αποδοτική και αποτελεσματική επικοινωνία, οι αρμόδιες αρχές και η ESMA θα πρέπει να χρησιμοποιούν καθορισμένους διαύλους επικοινωνίας, συμπεριλαμβανομένων υπευθύνων επικοινωνίας που έχουν οριστεί και τυποποιημένων εντύπων, για να ζητούν πληροφορίες, να επιβεβαιώνουν την παραλαβή αιτημάτων παροχής πληροφοριών και να απαντούν σε αιτήματα παροχής πληροφοριών.
                  
               
                     (2)
                  
                  
                     Στις πληροφορίες που απαιτείται να παρέχουν οι αρμόδιες αρχές, σύμφωνα με το άρθρο 47 παράγραφος 2 του κανονισμού (ΕΕ) 2016/1011, περιλαμβάνονται οι αναγκαίες πληροφορίες ώστε η ESMA να είναι σε θέση να καταρτίσει και να διατηρεί το δημόσιο μητρώο που αναφέρεται στο άρθρο 36 παράγραφος 1 του εν λόγω κανονισμού, και ιδίως οι πληροφορίες που παρατίθενται στα στοιχεία α), γ) και δ) του εν λόγω άρθρου, καθώς και κάθε επακόλουθη μεταβολή αυτών των πληροφοριών. Θα πρέπει να απαιτείται από τις αρμόδιες αρχές και την ESMA να συμφωνούν σχετικά με τις τεχνικές προδιαγραφές που διέπουν την υποβολή των πληροφοριών αυτών στον δικτυακό τόπο της ESMA, προκειμένου να διασφαλίζεται ότι οι πληροφορίες διαβιβάζονται με ακρίβεια και ασφάλεια.
                  
               
                     (3)
                  
                  
                     Οι πληροφορίες τις οποίες απαιτείται να παρέχουν οι αρμόδιες αρχές στην ESMA, βάσει του κανονισμού (ΕΕ) 2016/1011, ενδέχεται να περιέχουν προσωπικά δεδομένα και άλλες ευαίσθητες πληροφορίες που δεν είναι κοινόχρηστες. Είναι, επομένως, σημαντικό να διέπεται η παροχή πληροφοριών από κατάλληλες διασφαλίσεις και κανόνες εμπιστευτικότητας.
                  
               
                     (4)
                  
                  
                     Θα πρέπει να δοθεί επαρκής χρόνος στις αρμόδιες αρχές και την ESMA, ώστε να είναι σε θέση να καθιερώσουν διαδικασίες για την παροχή πληροφοριών που προβλέπεται στον παρόντα κανονισμό. Ως εκ τούτου, ο παρών κανονισμός θα πρέπει να αρχίσει να εφαρμόζεται δύο μήνες μετά την έναρξη ισχύος του.
                  
               
                     (5)
                  
                  
                     Ο παρών κανονισμός βασίζεται στα σχέδια εκτελεστικών τεχνικών προτύπων που υπέβαλε η ESMA στην Επιτροπή.
                  
               
                     (6)
                  
                  
                     Η ESMA δεν διενήργησε ανοικτές δημόσιες διαβουλεύσεις σχετικά με τα σχέδια εκτελεστικών τεχνικών προτύπων στα οποία βασίζεται ο παρών κανονισμός, ούτε ανέλυσε τα ενδεχόμενα συναφή κόστη και τις ωφέλειες, επειδή η ESMA κατέληξε στο συμπέρασμα ότι αυτό θα ήταν δυσανάλογο σε σχέση με το πεδίο εφαρμογής και την επίπτωση των εκτελεστικών τεχνικών προτύπων, λαμβάνοντας υπόψη το γεγονός ότι θα αφορούν άμεσα μόνο τις εθνικές αρμόδιες αρχές των κρατών μελών, και όχι τους συμμετέχοντες στην αγορά.
                  
               
                     (7)
                  
                  
                     Η ESMA ζήτησε τη γνώμη της ομάδας συμφεροντούχων κινητών αξιών και αγορών, που έχει συσταθεί σύμφωνα με το άρθρο 37 του κανονισμού (ΕΕ) αριθ. 1095/2010 του Ευρωπαϊκού Κοινοβουλίου και του Συμβουλίου (2),
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            Κοινοποίηση στην ESMA για το μητρώο της ESMA
            
               1.   Για να είναι σε θέση η ESMA να καταρτίσει και να διατηρεί το δημόσιο μητρώο που αναφέρεται στο άρθρο 36 παράγραφος 1 του κανονισμού (ΕΕ) 2016/1011, οι αρμόδιες αρχές κοινοποιούν στην ESMA τις πληροφορίες που παρατίθενται στα στοιχεία α), γ) και δ) του εν λόγω άρθρου, καθώς και κάθε μεταβολή αυτών των πληροφοριών, εντός πέντε εργάσιμων ημερών από τη σχετική απόφαση.
            
            
               2.   Η σχετική απόφαση είναι οποιαδήποτε από τις κατωτέρω αποφάσεις της αρμόδιας αρχής δημιουργεί την υποχρέωση, βάσει του κανονισμού (ΕΕ) 2016/1011, να κοινοποιηθούν στην ESMA οι συγκεκριμένες πληροφορίες ή μεταβολή τους.
               
                           α)
                        
                        
                           απόφαση να χορηγήσει άδεια στον διαχειριστή ή να τον εγγράψει σε μητρώο, σύμφωνα με το άρθρο 34 παράγραφος 6 στοιχείο α) ή β) του κανονισμού (ΕΕ) 2016/1011·
                        
                     
                           β)
                        
                        
                           απόφαση να ανακαλέσει ή να αναστείλει την άδεια ενός διαχειριστή ή την εγγραφή του στο μητρώο, σύμφωνα με το άρθρο 35 παράγραφος 1 του εν λόγω κανονισμού·
                        
                     
                           γ)
                        
                        
                           απόφαση να αναγνωρίσει έναν διαχειριστή που βρίσκεται σε τρίτη χώρα, σύμφωνα με το άρθρο 32 παράγραφος 5 του εν λόγω κανονισμού·
                        
                     
                           δ)
                        
                        
                           απόφαση να αναστείλει ή να αποσύρει την αναγνώριση αυτή, σύμφωνα με το άρθρο 32 παράγραφος 8 του εν λόγω κανονισμού·
                        
                     
                           ε)
                        
                        
                           απόφαση για την έγκριση της προσυπογραφής ενός δείκτη αναφοράς ή μιας οικογένειας δεικτών αναφοράς, σύμφωνα με το άρθρο 33 παράγραφος 3 του εν λόγω κανονισμού·
                        
                     
                           στ)
                        
                        
                           απόφαση να ζητήσει να παύσει η προσυπογραφή ενός δείκτη αναφοράς ή μιας οικογένειας δεικτών αναφοράς, σύμφωνα με το άρθρο 33 παράγραφος 6 του εν λόγω κανονισμού·
                        
                     Οποιεσδήποτε πληροφορίες ή κάθε μεταβολή αυτών των πληροφοριών, που αναφέρονται στην παράγραφο 1, διαβιβάζονται στην ESMA με χρήση του διαύλου επικοινωνίας της ESMA, που διασφαλίζει ότι διατηρείται η πληρότητα, η ακεραιότητα και η εμπιστευτικότητα των πληροφοριών κατά τη διάρκεια της διαβίβασης.
            
            
               3.   Οι αρμόδιες αρχές και η ESMA συμφωνούν σχετικά με την τεχνολογία πληροφοριών που διέπει την υποβολή των πληροφοριών στον δικτυακό τόπο της ESMA με χρήση του διαύλου επικοινωνίας της ESMA.
            
         
         
            Άρθρο 2
            Κοινοποιήσεις δεικτών αναφοράς από αναγνωρισμένους διαχειριστές στην ESMA
            Κάθε κοινοποίηση που πρέπει υποβάλλεται στην ESMA σύμφωνα με το άρθρο 32 παράγραφος 6 του κανονισμού (ΕΕ) 2016/1011 πραγματοποιείται με ηλεκτρονικό μέσο που είναι σε θέση να διασφαλίζει την πληρότητα, την ακεραιότητα και την εμπιστευτικότητα των δεδομένων καθ' όλη τη διαδικασία της διαβίβασης.
         
         
            Άρθρο 3
            Αιτήματα παροχής πληροφοριών
            
               1.   Κάθε αίτημα της ESMA για πληροφορίες, που πρέπει να παρέχονται από μια αρμόδια αρχή σύμφωνα με το άρθρο 47 παράγραφος 2 του κανονισμού (ΕΕ) 2016/1011, πλην των πληροφοριών που καλύπτονται από τα άρθρα 1 και 2 του παρόντος κανονισμού, υποβάλλεται με χρήση του εντύπου που παρατίθεται στο παράρτημα I του παρόντος κανονισμού.
            
            
               2.   Η αρμόδια αρχή από την οποία ζητούνται πληροφορίες, σύμφωνα με το άρθρο 47 παράγραφος 2 του κανονισμού (ΕΕ) 2016/1011 («η αρχή στην οποία υποβάλλεται το αίτημα»), επιβεβαιώνει την παραλαβή του αιτήματος, εντός επτά ημερών από την παραλαβή του αιτήματος, χρησιμοποιώντας το έντυπο που παρατίθεται στο παράρτημα II του παρόντος κανονισμού.
            
         
         
            Άρθρο 4
            Απάντηση σε αίτημα παροχής πληροφοριών
            
               1.   Η αρχή στην οποία υποβάλλεται το αίτημα παρέχει στην ESMA τις ζητούμενες πληροφορίες, χρησιμοποιώντας το έντυπο που παρατίθεται στο παράρτημα III του παρόντος κανονισμού. Η αρχή στην οποία υποβάλλεται το αίτημα προβαίνει σε όλες τις εύλογες ενέργειες, στο πλαίσιο των αρμοδιοτήτων της, προκειμένου να λάβει και να παράσχει τις ζητούμενες πληροφορίες. Εάν η αρχή στην οποία υποβάλλεται το αίτημα δεν μπορεί να παράσχει τις πληροφορίες έως την εκτιμώμενη ημερομηνία απάντησης που καθορίζεται στην απόδειξη παραλαβής του αιτήματος παροχής πληροφοριών που αποστέλλει, ειδοποιεί την ESMA χωρίς καθυστέρηση και αναφέρει νέα εκτιμώμενη ημερομηνία απάντησης, μαζί με τους λόγους για τους οποίους χρειάζεται παράταση.
            
            
               2.   Η αρχή στην οποία υποβάλλεται το αίτημα διαβουλεύεται με την ESMA, εάν είναι ανάγκη, σχετικά με τυχόν διευκρινίσεις όσον αφορά το είδος των ζητούμενων πληροφοριών και τη συχνότητα οποιωνδήποτε επικαιροποιήσεων απαιτούνται.
            
         
         
            Άρθρο 5
            Μέσα διαβίβασης
            Όλα τα αιτήματα παροχής πληροφοριών, όλες οι αποδείξεις παραλαβής και οι απαντήσεις στα αιτήματα παροχής πληροφοριών, που αναφέρονται στα άρθρα 3 και 4 πληρούν τους ακόλουθους κανόνες:
            
                        α)
                     
                     
                        διαβιβάζονται εγγράφως·
                     
                  
                        β)
                     
                     
                        αποστέλλονται ταχυδρομικώς, με φαξ ή με ηλεκτρονικό μέσο που είναι σε θέση να διασφαλίζει την πληρότητα, την ακεραιότητα και την εμπιστευτικότητα των πληροφοριών καθ' όλη τη διαδικασία της διαβίβασης·
                     
                  
                        γ)
                     
                     
                        απευθύνονται:
                        
                                    i)
                                 
                                 
                                    στην περίπτωση αιτήματος που αποστέλλεται σε αρμόδια αρχή, στον υπεύθυνο επικοινωνίας που έχει οριστεί από την αρμόδια αρχή βάσει του άρθρου 7·
                                 
                              
                                    ii)
                                 
                                 
                                    στην περίπτωση απόδειξης παραλαβής ή απάντησης που αποστέλλεται στην ESMA, στο σημείο επαφής που έχει καθοριστεί από την ESMA στο αίτημά της για παροχή πληροφοριών.
                                 
                              
                  
         
            Άρθρο 6
            Εμπιστευτικότητα
            
               1.   Οι αρμόδιες αρχές τηρούν εμπιστευτικό το γεγονός ότι υποβλήθηκε αίτημα παροχής πληροφοριών, βάσει του άρθρου 47 παράγραφος 2 του κανονισμού (ΕΕ) 2016/1011, το περιεχόμενο του αιτήματος αυτού και κάθε άλλο θέμα που προκύπτει κατά την πορεία της διεκπεραίωσης του αιτήματος, και ιδίως τυχόν διαβουλεύσεις μεταξύ της ESMA και της αρμόδιας αρχής σε σχέση με το αίτημα.
            
            
               2.   Η αρμόδια αρχή μπορεί, ωστόσο, να γνωστοποιεί τα εν λόγω γεγονότα ή θέματα είτε εάν η ESMA συγκατατίθεται για τη γνωστοποίηση είτε εάν η γνωστοποίηση είναι αναγκαία στο πλαίσιο νομικών διαδικασιών.
            
         
         
            Άρθρο 7
            Υπεύθυνοι επικοινωνίας
            Κάθε αρμόδια αρχή ορίζει υπεύθυνο επικοινωνίας για τους σκοπούς του παρόντος κανονισμού, και γνωστοποιεί το όνομα και τα στοιχεία επικοινωνίας του εν λόγω υπευθύνου επικοινωνίας στην ESMA, εντός 30 ημερών από την έναρξη ισχύος του παρόντος κανονισμού. Οποιεσδήποτε επακόλουθες αλλαγές όσον αφορά τον διορισμό ή τα στοιχεία επικοινωνίας του υπευθύνου επικοινωνίας γνωστοποιούνται στην ESMA, χωρίς καθυστέρηση.
         
         
            Άρθρο 8
            Έναρξη ισχύος και εφαρμογή
            Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
            Εφαρμόζεται από τις 29 Οκτωβρίου 2018.
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 8 Αυγούστου 2018.
            
               
                  Για την Επιτροπή
               
               
                  Ο Πρόεδρος
               
               Jean-Claude JUNCKER
            
         
         
            (1)  ΕΕ L 171 της 29.6.2016, σ. 1.
         
            (2)  Κανονισμός (ΕΕ) αριθ. 1095/2010 του Ευρωπαϊκού Κοινοβουλίου και του Συμβουλίου, της 24ης Νοεμβρίου 2010, σχετικά με τη σύσταση Ευρωπαϊκής Εποπτικής Αρχής (Ευρωπαϊκή Αρχή Κινητών Αξιών και Αγορών), την τροποποίηση της απόφασης αριθ. 716/2009/ΕΚ και την κατάργηση της απόφασης 2009/77/ΕΚ (ΕΕ L 331 της 15.12.2010, σ. 84).
      
      
         
            ΠΑΡΑΡΤΗΜΑ I
            
               Έντυπο αιτήματος παροχής πληροφοριών
            
            ΑΙΤΗΜΑ ΠΑΡΟΧΗΣ ΠΛΗΡΟΦΟΡΙΩΝ
            
                        Αριθμός αναφοράς: …
                        Ημερομηνία: …
                        
                           Γενικές πληροφορίες
                        
                        ΑΠΟ:
                        Κράτος μέλος (κατά περίπτωση):
                        Αιτούσα αρχή:
                        Επίσημη διεύθυνση:
                        [Στοιχεία επικοινωνίας του υπευθύνου επικοινωνίας που έχει οριστεί σύμφωνα με το άρθρο 7 του εκτελεστικού κανονισμού (ΕΕ) 2018/1105]
                        Όνομα:
                        Τηλ.
                        Ηλ. ταχυδρομείο:
                        ΠΡΟΣ:
                        Κράτος μέλος (κατά περίπτωση):
                        Αρχή στην οποία υποβάλλεται το αίτημα:
                        Επίσημη διεύθυνση:
                        [Στοιχεία επικοινωνίας του υπευθύνου επικοινωνίας που έχει οριστεί σύμφωνα με το άρθρο 7 του εκτελεστικού κανονισμού (ΕΕ) 2018/1105]
                        Όνομα:
                        Τηλ.
                        Ηλ. ταχυδρομείο:
                        Αξιότιμη Κυρία/Αξιότιμε Κύριε [Αναγράφεται το όνομα]
                        Σύμφωνα με το άρθρο 3 του εκτελεστικού κανονισμού (ΕΕ) 2018/1105 για τον καθορισμό εκτελεστικών τεχνικών προτύπων [που προσδιορίζουν τις διαδικασίες και τα έντυπα για την ανταλλαγή πληροφοριών], ζητούνται πληροφορίες σχετικά με το θέμα/τα θέματα που παρατίθεται/-ονται λεπτομερέστερα κατωτέρω.
                        Θα σας παρακαλούσα να λάβω τις ως άνω πληροφορίες έως [Να αναγραφεί ενδεικτική ημερομηνία για την απάντηση] ή, εφόσον αυτό δεν είναι δυνατόν, ένδειξη σχετικά με το πότε προβλέπετε να είστε σε θέση να παράσχετε τις ζητούμενες πληροφορίες.
                        
                           Αιτιολογία του αιτήματος παροχής πληροφοριών
                        
                        …
                        …
                        …
                        [Να συμπληρωθεί η διάταξη/οι διατάξεις του κανονισμού (ΕΕ) 2016/1011 βάσει της οποίας/των οποίων η αιτούσα αρχή είναι αρμόδια να επιληφθεί του θέματος]
                        Το αίτημα αφορά πληροφορίες σχετικά με ….
                        …
                        …
                        [Να συμπληρωθεί περιγραφή του αντικειμένου του αιτήματος, του σχετικού τομέα εποπτείας του δείκτη αναφοράς και του σκοπού για τον οποίο ζητούνται οι πληροφορίες]
                        Σε συνέχεια της ….
                        [Κατά περίπτωση, να συμπληρωθούν τα στοιχεία του προηγούμενου αιτήματος, ώστε να είναι δυνατός ο εντοπισμός του]
                        Οι πληροφορίες που περιλαμβάνονται στο παρόν αίτημα πρέπει να τηρηθούν εμπιστευτικές, σύμφωνα με το άρθρο 5 του εκτελεστικού κανονισμού (ΕΕ) 2018/1105
                        Με εκτίμηση,
                        [υπογραφή]
                     
                  
      
      
         
            ΠΑΡΑΡΤΗΜΑ II
            
               Έντυπο για την απόδειξη παραλαβής του αιτήματος παροχής πληροφοριών
            
            ΑΠΟΔΕΙΞΗ ΠΑΡΑΛΑΒΗΣ ΤΟΥ ΑΙΤΗΜΑΤΟΣ ΠΑΡΟΧΗΣ ΠΛΗΡΟΦΟΡΙΩΝ
            
                        Αριθμός αναφοράς: …
                        Ημερομηνία: …
                        ΑΠΟ:
                        Κράτος μέλος (κατά περίπτωση):
                        Αρχή στην οποία υποβάλλεται το αίτημα:
                        Επίσημη διεύθυνση:
                        [Στοιχεία επικοινωνίας του υπευθύνου επικοινωνίας που έχει οριστεί σύμφωνα με το άρθρο 7 του εκτελεστικού κανονισμού (ΕΕ) 2018/1105]
                        Όνομα:
                        Τηλ.
                        Ηλ. ταχυδρομείο:
                        ΠΡΟΣ:
                        Κράτος μέλος (κατά περίπτωση):
                        Αιτούσα αρχή:
                        Επίσημη διεύθυνση:
                        [Στοιχεία επικοινωνίας του υπευθύνου επικοινωνίας που έχει οριστεί σύμφωνα με το άρθρο 7 του εκτελεστικού κανονισμού (ΕΕ) 2018/1105 της Επιτροπής]
                        Όνομα:
                        Τηλ.
                        Ηλ. ταχυδρομείο:
                        Αξιότιμη Κυρία/Αξιότιμε Κύριε [Αναγράφεται το όνομα]
                        Σύμφωνα με το άρθρο 4 του εκτελεστικού κανονισμού (ΕΕ) 2018/1105 για τον καθορισμό εκτελεστικών τεχνικών προτύπων [που προσδιορίζουν τις διαδικασίες και τα έντυπα για την ανταλλαγή πληροφοριών], βεβαιώνουμε με την παρούσα ότι παραλάβαμε το αίτημά σας για παροχή πληροφοριών, με αριθμό αναφοράς [Να συμπληρωθεί ο αριθμός αναφοράς του αιτήματος].
                        Εκτιμώμενη ημερομηνία απάντησης (εάν είναι δυνατόν σε αυτό το στάδιο): ….
                        Με εκτίμηση,
                        [υπογραφή]
                     
                  
      
      
         
            ΠΑΡΑΡΤΗΜΑ III
            
               Έντυπο απάντησης σε αίτημα παροχής πληροφοριών
            
            ΑΠΑΝΤΗΣΗ ΣΕ ΑΙΤΗΜΑ ΠΑΡΟΧΗΣ ΠΛΗΡΟΦΟΡΙΩΝ
            
                        Αριθμός αναφοράς: …
                        Ημερομηνία: …
                        
                           Γενικές πληροφορίες
                        
                        ΑΠΟ:
                        Κράτος μέλος (κατά περίπτωση):
                        Αρχή στην οποία υποβάλλεται το αίτημα:
                        Επίσημη διεύθυνση:
                        [Στοιχεία επικοινωνίας του υπευθύνου επικοινωνίας που έχει οριστεί σύμφωνα με το άρθρο 7 του εκτελεστικού κανονισμού (ΕΕ) 2018/1105]
                        Όνομα:
                        Τηλ.
                        Ηλ. ταχυδρομείο:
                        ΠΡΟΣ:
                        Κράτος μέλος (κατά περίπτωση):
                        Αιτούσα αρχή:
                        Επίσημη διεύθυνση:
                        [Στοιχεία επικοινωνίας του υπευθύνου επικοινωνίας που έχει οριστεί σύμφωνα με το άρθρο 7 του εκτελεστικού κανονισμού (ΕΕ) 2018/1105]
                        Όνομα:
                        Τηλ.
                        Ηλ. ταχυδρομείο:
                        Αξιότιμη Κυρία/Αξιότιμε Κύριε [Αναγράφεται το όνομα]
                        Σύμφωνα με το άρθρο 4 του εκτελεστικού κανονισμού (ΕΕ) 2018/1105 για τον καθορισμό εκτελεστικών τεχνικών προτύπων [που προσδιορίζουν τις διαδικασίες και τα έντυπα για την ανταλλαγή πληροφοριών], διεκπεραιώσαμε το αίτημά σας για παροχή πληροφοριών, με ημερομηνία [ηη.μμ.εεεε] και με αριθμό αναφοράς [Να συμπληρωθεί ο αριθμός αναφοράς του αιτήματος].
                        
                           Ζητούμενες πληροφορίες
                        
                        …
                        …
                        …
                        Οι παρεχόμενες πληροφορίες είναι εμπιστευτικού χαρακτήρα και γνωστοποιούνται στην [Αναγράφεται η ονομασία της αιτούσας αρχής] σύμφωνα με [να συμπληρωθεί η διάταξη της εφαρμοστέας τομεακής νομοθεσίας] και με την προϋπόθεση ότι οι πληροφορίες θα παραμείνουν εμπιστευτικές σύμφωνα με το άρθρο 5 του εκτελεστικού κανονισμού (ΕΕ) 2018/1105. [Αναγράφεται η ονομασία της αιτούσας αρχής] τηρεί τις απαιτήσεις του άρθρου 5 του εκτελεστικού κανονισμού (ΕΕ) 2018/1105 σχετικά με τους περιορισμούς εμπιστευτικότητας και τις επιτρεπόμενες χρήσεις των πληροφοριών.
                        Με εκτίμηση,
                        [υπογραφή]